open-index/open-wikipedia-markdown huggingface dataset:
PoliScan speed

**PoliScan speed** ass e Radar fir d'Kontroll vun der Vitess vun de Gefierer am Stroosseverkéier vum Produzent Vitronic vu Wiesbaden. Fir d'Miesse vun der Vitess gëtt dobäi déi laserbaséiert LIDAR-Technologie (*Light Detection and Ranging*) benotzt. Mat engem Laserstral gëtt dobäi wärend der Zäit vum Moossen, d'Vitess an d'Positioun vu sämtleche Gefierer am Miessfeld gescannt.

De PoliScan speed existéiert als stationären an och als mobile System, déi allebéid fir d'Iwwerwaachung vu bis zu dräi Fuerspueren agesat kënne ginn, woubäi d'Miesszäit méi kléng wéi 1 Sekonn pro Gefier ass. Den Aarbechtsberäich vum Apparat läit tëscht 10 a 75&nbsp;m an de Moossberäich vun der Vitess tëscht 10 an 250&nbsp;km/h.

De System vun där ongeféier 100.000 Euro pro Apparat deierer Poliscan-Famill kann nieft der Vitesskontroll och fir d'Iwwerwaachung vu Verkéiersluuchten oder fir d'automatescht Erkenne vun den Autosplacke benotzt ginn.

## Um Spaweck

* Radars fixes et mobiles op der Websäit vun der Police grand-ducale
* Websäit vum Produzent 
* ''PoliScan Speed für Geschwindigkeitsmessungen zertifiziert''. op heise.de 
* ''PTB zertifiziert stationäres PoliScan speed: Digitales Geschwindigkeitsmesssystem misst mehrere Fahrzeuge auf mehreren Spuren'' Pressecommuniqué vum 5. Juni 2007
* Feelerquot läit bei 20 Prozent
Laxenburg

**Laxenburg** ass eng éisträichesch Uertschaft am Bezierk Mödling, südlech vu Wien, an Nidderéisträich.

Laxenburg ass bekannt fir säi Schlass, de Schlasspark an d*'[[Franzensburg]]*.
## Nopeschgemengen
Michel Malherbe

De **Michel Malherbe**, gebuer de 16. Dezember 1957 zu Sprimont, ass e lëtzebuergesche Politiker (DP) a fréiere Sportler. Hien ass zënter dem 1. Februar 2016 Buergermeeschter vun der Gemeng Miersch.

Virdru war hien do zënter 1996 am Gemengerot an zënter 2009 Schäffen.

De Michel Malherbe war Verkafsdirekter an ass ewell Beroder bei enger Pëtrolsentreprise. A senger Jugend war hien e puermol Landesmeeschter am Judo.

Hien ass bestuet an huet zwee Kanner.

## Literatur
* "Gemeindevater mit Frohsinn." Interview vum Diana Hoffmann, in: *Luxemburger Wort* 5./6. Mäerz 2016, S.38.
Albert Henkel

Den **Albert Henkel**, gebuer den ...., ass e lëtzebuergesche Politiker (DP).

Hie war 34 Joer laang un engem Stéck Member vum Gemengerot vun der Gemeng Miersch, dovun aacht als Schäffen an zwielef als Buergermeeschter. Enn Januar 2016 huet hie säi Buergermeeschteramt un de Michel Malherbe ofginn.
Nancy Reagan

D**'Nancy Reagan**, gebuer *Anne Frances Robbins*, och bekannt ënner hirem Schauspiller-Pseudonym **Nancy Davis**, gebuer de 6. Juli 1921 zu New York, a gestuerwen de 6. Mäerz 2016 zu Bel Air (Los Angeles), war eng US-amerikanesch Schauspillerin, Geschäfsfra a Politikerin.

Si war vun 1951 bis zu deem sengem Doud mam Ronald Reagan bestuet, an deemno, wéi deen, tëscht dem 21. Januar 1981 an dem 20. Januar 1989, 40. President vun de Vereenegte Staate war, *[[First Lady]]* vun den USA.

Als Nancy Davis huet si an enger Dose Filmer matgespillt.

## Filmographie
* *The Crippler * (1940) (Kuerzfilm)
* *[[Portrait of Jennie]]* (1948)
* *[[The Doctor and the Girl]]* (1949)
* *[[East Side, West Side (Film 1949)|East Side, West Side]]* (1949)
* *[[Shadow on the Wall (Film)|Shadow on the Wall]]* (1950)
* *[[The Next Voice You Hear...]]* (1950)
* *[[Night Into Morning]]* (1951)
* *[[It's a Big Country]]* (1951)
* *[[Talk About a Stranger]]* (1952)
* *[[Shadow in the Sky]]* (1952)
* *[[Donovan's Brain]]* (1953)
* *[[The Dark Wave]]* (1956) [Kuerzfilm]
* *[[Hellcats of the Navy]]* (1957)
* *[[Crash Landing]]* (1958)

Si ass och tëscht 1953 an 1962 a verschiddenen Televisiounsproduktiounen opgetrueden.

## Um Spaweck
Schwaarzmiergrondel

D**'Schwaarzmiergrondel** (*Neogobius melanostomus*) ass e klengen europäesche Fësch aus der Famill vun de Gobiiden, dee souwuel am Schwaarze wéi och am Kaspesche Mier, an och am Brackwaasser vun de Flëss ronderëm déi zwee Mierer doheem ass.

D'Schwaarzmiergrondel gouf ongewollt, warscheinlech mam Ballastwaasser vu Schëffer, verschleeft an huet sech duerno invasiv am Baltesche Mier, an enger Rëtsch vu mëtteleuropäesche Flëss, an och an de Groussen nordamerikanesche Séien invasiv ausgebreet. D'Aart gehéiert also do zu den invasiven Aarten.

## Kennzeechen
D'Schwaarzmiergrondel huet e laang gezunnene Kierper, am Quierschnëtt ass se gréisstendeels ronn. De Mond läit déif an d'Ae stinn iwwer de Kapp eraus. Et gëtt zwou Réckeflossen, wouvunner déi viischt kuerz an déi hënnescht opfälleg laang ass. D'Schwanzfloss ass symmetresch an distal ofgeronnt. D'Bauchflosse si wéi bei alle Grondelen zu enger eenzeger, saugnapfaarteger Scheif fusionéiert.

D'Schwaarzmiergrondelen hunn eng Liewensdauer vun 3-4 Joer, ausnamsweis kënne se bis zu 6 Joer al ginn.

Am Duerchschnëtt si se ronn 15&nbsp;cm laang, si kënnen awer och bis zu eppes iwwer 20&nbsp;cm laang ginn. Um Réck an op de Kierpersäite si se onopfälleg beige-brong gefierft, de Bauch ass awer ganz wäiss. Laanscht d'Säitelinn ass eng Rei däischter Flecken ze gesinn. Op der viischter Réckefloss ass en opfällege ronne Fleck.

An der Reproduktiounszäit vun Abrëll bis September fierwe sech d'Männercher däischter bis bal schwaarz.

## D'Schwaarzmiergrondel zu Lëtzebuerg
Zu Lëtzebuerg goufe bei de systematesche Kontrolle vun de Fëschpopulatiounen an de Joren 1996/1997 an 2005 keng Schwaarzmiergrondele fonnt. 
Aus dem Rhäin ass d'Schwaarzmiergrondel zanterhier an d'Musel agewandert an huet sech och do invasiv verbreet. Zënter ongeféier 2010 ginn dës Fësch a grousser Zuel an der däitsch-lëtzebuergescher Musel gefaangen. 2016 gouf d'Aart och aus der Sauer gemellt.

## Literatur
* 2015, Anonyme. *Grundeln in Hülle und Fülle.* Luxemburger Wort vum 7. Juli 2015, S. 49.
* 2016, Fédération luxembourgeoise des Pêcheurs Sportifs a.s.b.l. *F.L.P.S.-Generalversammlung vom 28. Februar 2016*. Broschür vun 89 S. (net numeréiert) (S. 15).

## Kuckt och
* Lëscht vun de Fësch zu Lëtzebuerg

## Um Spaweck
Grohans

**Grohans** oder *Grohaans* ass e Lieu-dit am Neiduerf an der Stad Lëtzebuerg.

## Geographie
Grohans läit op engem Plateau tëscht dem Laangegronn, der Neiduerfer Strooss an der Tréierer Autobunn op enger Héicht vun 337 Meter.

## Kuckeswäertes
* Op der Grohans huet 1931 den Henri Funck, deemolege Veräinspresident vum Foussballclub *[[RM Hamm Benfica#Football Club Rapid Neudorf|Rapid Neudorf]]*, eng Parzell kaaft fir e Fousballsterrain unzeleeën, dee méi spéit „Stade Henri Funck“ genannt gouf. Zanter 1986 gëtt e just nach als Trainingsterrain gebraucht, well en den FLF-Normen net méi entsprécht. 
* Boulodrome
* BMX-Pist
* Hondssportveräin Neiduerf

## Biller

Luxembourg, plateau Grohans (1).jpg|Op der Grohans
Luxembourg, Piste BMX Grohans (2).jpg|BMX-Pist
Luxembourg, Stade Henri Funck Grohans (2).jpg|Fousballsterrain

## Kuckt och

## Um Spaweck
Nikolaus Harnoncourt

Den **Nikolaus Harnoncourt**, gebuer de 6. Dezember 1929 zu Berlin als *Johann Nicolaus Graf de la Fontaine und d'Harnoncourt-Unverzagt*, a gestuerwen de 5. Mäerz 2016 zu St. Georgen im Attergau, war en éisträicheschen Dirigent, Cellist, Auteur vu Bicher iwwer d'Musek an ee vun de Pionéier vun der *Historescher Performanz*, d.&nbsp;h., dem Spille vu Musek mat den Instrumenter vu fréier a sou, wéi se deemools geduecht war.

Hien huet seng Karriär als klasseschen Cellist ugefaangen. An den 1950er Joren huet hien den Ensembel *Concentus Musicus Wien* gegrënnt, dee mat zäitgenësseschen Instrumenter klassesch a virklassesch Musek gespillt huet. Géint 1970 huet hien ugefaangen, Operen a Concerten ze dirigéieren, an hat domat geschwënn eng zolidd Reputatioun, sou datt e Gaaschtdirigent bei renomméierten Ensembelen a Festivaller gouf, wéi de *Wiener* an de *Berliner Sinfoniker*, oder de *Salzburger Festspiele*. Säi Repertoire, deen ufanks virun allem Barock a Klassik war, huet sech no an no an d'19. an d'20. Joerhonnert ausgebreet. 2001 an 2003 huet hien de Wiener Neijooschconcert dirigéiert.

Vun 1972 bis 1992 huet hien um Salzburger *Mozarteum* a vun 1973 un och um *Institut für Musikwissenschaft* vun der Universitéit Salzburg Coursen iwwer d'Opféierungspraxis an iwwer historesch Instrumenter ginn.

Den Harnoncourt war och den Auteur vun enger Rëtsch Bicher, déi meescht iwwer Musekesthetik an d'historesch Entwécklung vun den Opféierungen.

Hie war zënter 1953 mat der Alice Hoffelner bestuet a Papp vu 4 Kanner.

## Wierker
* *Musik als Klangrede.* Residenz, Salzburg 1982 (Erstauflage), ISBN 3-7017-1379-0 (als Taschenbuch ISBN 3-7618-1098-9).
* *Der musikalische Dialog.* Residenz, Salzburg 1984, ISBN 3-7017-0372-8 (als Taschenbuch ISBN 3-7618-1216-7).
* *Was ist Wahrheit? Zwei Reden.* Residenz, Salzburg/Wien 1995, ISBN 3-7017-0889-4 [darin: Rede zur Eröffnung der Salzburger Festspiele 1995].
* *Töne sind höhere Worte.* Residenz, Salzburg 2007, ISBN 978-3-7017-3055-1.

## Um Spaweck

* Offiziell Websäit vum Nikolaus Harnoncourt
Sichepaart

D**'Sichepaart** (och nach **Siichepaart**) ass eng fréier Paart fir an d'Festung Lëtzebuerg, am Pafendall. Si steet um rietsen Uwänner vun der Uelzecht an ass iwwer eng Bréck, Béinchen genannt, mat hirer "Sëschter", der Eecher Paart, verbonnen.

Déi haiteg Sichepaart gouf 1684/85, no Pläng vum Vauban gebaut, deen de Pafendall mat an d'Festung abanne wollt, a sou nei Verdeedegungsanlagen am Uelzechtdall bäibaue gelooss huet. Ma scho virdru gouf et do eng mëttelalterlech Stadpaart, déi 1338 eng éischt Kéier ernimmt gouf, an dono als *Siecherludeporte* (1444), *Sicherporte* (1472), *Paffendaler Porten* (1479), *Sichenleuth Pfordt* (1659) an Texter opdaucht. Méi spéit Nimm sinn och *Porte des lépreux* (1717) a *Porte des Bons Malades*.

Den Numm kënnt vun der Leproserie, dem *Sichenhaus*, dat baussent der Stadmauer war.

Um éischte Stack vun der Sichepaart ass e klenge Sall amenagéiert, wou een e Film iwwer d'Festungsgeschicht kucke kann.

## Literatur

* "Tours Vauban: Les portes d'Eich et des Bons Malades et le mur Vauban." ssmn.public.lu, gekuckt den 9. Februar 2020.

## Um Spaweck
Ferdinand I. (HRR)

De **Ferdinand I.**, gebuer den 10. Mäerz 1503 zu Alcalá de Henares bei Madrid a grestuerwen de 25. Juli 1564 zu Wien, aus der Famill vun den Habsburger, war Äerzherzog vun Éisträich a vu 1558 bis 1564 Keeser vum Hellege Réimesche Räich.

Hie war dat véiert Kand vum Felipe I. vu Kastilien a senger Fra Juana (''déi Geckeg''). 1521, nom Doud vum Keeser Maximilian, krut hien d'Herrschaft iwwer d'Habsburgesch Ierflännereien, iwwerdeems säi Brudder Karel V. d'Territoiren a Spuenien an déi Spuenesch Nidderlanden krut. 1526/1527 gouf de Ferdinand Kinnek vu Béimen, Kroatien an Ungarn.

A sengen Herrschaftsgebidder huet de Ferdinand eng administrativ Organisatioun opgebaut, déi d'Basis vun der Verwaltung vun de Joerhonnerten dono gouf. Doduerch, datt e Kinnek vu Béimen, Kroatien an Ungarn gouf, konnt hien d'Basis vun der Muecht vun den Habsburger am Donauraum schafen.

Nach zu Liefzäite vu sengem Brudder Karel V. ass en de 5. Januar 1531 zu deem sengem Nofollger als Réimesch-däitsche Kinnek geweilt ginn. Hien huet de Karel och laang als Keeser vetrueden, wann deen doruechter ënnerwee war.

De 26. Februar 1558 hunn d'Kurfürsten zu Frankfurt de Ferdinand zum Keeser gewielt.

## Kanner
Mat senger Fra Anna vu Béimen an Ungarn (1503–1547) hat e 15 Kanner, vun deenen 3 Jongen an 9 Duechteren de Papp iwwerlieft hunn.

# Elisabeth (1526–1545) ∞ 1543 Sigismund II. August (1520–1572) Kinnek vu Polen
# Maximilian (II.) (1527–1576), Keeser vum Hellege Réimesch Räich ∞ 1548 Maria vu Spuenien (1528–1603)
# Anna (1528–1590) ∞ 1546 Albrecht V. (1528–1579) Herzog von Bayern
# Ferdinand (II.) (1529–1595), Erzherzog vun Éisträich-Tirol
## ∞ 1557 Philippine Welser (1527–1580)
## ∞ 1582 Anna Katharina Gonzaga (1529–1595)
# Maria (1531–1581) ∞ 1546 Wilhelm, Herzog vu Jülich, Kleve a Berg
# Magdalena (1532–1590), Nonn zu Hall al Tiroul
# Katharina (1533–1572)
## ∞ 1549 Francesco III. Gonzaga (1533–1550) Herzog von Mantua-Montferrat
## ∞ 1553 Sigismund II. August (1520–1572) Kinnek vu Polen
# Eleonore (1534–1594) ∞ 1561 Guglielmo Gonzaga (1538–1587) Herzog vu Mantua a Montferrat
# Margarethe (1536–1566), Nonn zu Hall an Tiroul
# Johann (1538–1539)
# Barbara (1539–1572) ∞ 1565 Alfonso II. d'Este (1533–1597) Herzog vu Ferrara, Modena a Reggio
# Karl (II.) (1540–1590), Erzherzog vun Innerösterreich ∞ 1571 Maria Anna von Bayern (1551–1608)|
# Ursula (1541–1543)
# Helena (1543–1574), Nonn zu Hall an Tiroul
# Johanna (1547–1578) ∞ 1565 Francesco I. de’ Medici (1541–1587) Groussherzog vun der Toskana

Seng Fra ass no der Gebuert vum Johanna un enger Infektioun gestuerwen.
## Literatur
* Tibor Simanyi: *Er schuf das Reich: Ferdinand von Habsburg*, Amalthea, Wien 1987, ISBN 3-85002-224-2.
* Ernst Laubach: *Ferdinand I. als Kaiser. Politik und Herrscherauffassung des Nachfolgers Karls V*, Aschendorff, Münster 2001, ISBN 3-402-05165-6.
* Alfred Kohler: *Ferdinand I. 1503–1564. Fürst, König und Kaiser*, C. H. Beck, München 2003, ISBN 3-406-50278-4.

## Um Spaweck
Ferdinand I.

**Ferdinand I.** (resp. *Fernando I.* oder *Ferdinando I.*) war den Numm vun dësen Herrscher:
* Ferdinand I. (HRR), Réimesch-Däitsche Keeser (1558–1564)
* Ferdinand I. vun Éisträich, *der Gütige*, Keeser (1835–1848)
* Ferdinand I. vu Bulgarien, Zar (1908–1918)
* Fernando I. vu León, *de Groussen*, Kinnek (1035–1065)
* Fernando I. vu Portugal, Kinnek (1367–1383)
* Fernando I. vun Aragón, *de Gerechten*, Kinnek (1412–1416)
* Ferdinando I. vun Neapel, Kinnek (1458–1494)
* Ferdinando I. vu Sizilien, Kinnek vun den Zwee Sizilien (1815/16–1825)
* Ferdinand I. vu Rumänien, Kinnek (1914–1927)
* Ferdinando I. vun der Toskana, Groussherzog (1587–1609)
* Ferdnando I. vu Braganza, Herzog (1403–1478)
Roger Diederich

De **Roger Diederich**, gebuer den 13. Abrëll 1926 zu Mutfert, a gestuerwen de 7. Mäerz 2016, war laangjärege President vun der Union Grand-Duc Adolphe, Museker a Buergermeeschter vu Conter.

## Liewen
Hien ass no der Primärschoul zu Mutfert op d'Handwierkerschoul an op den Technikum zu Lëtzebuerg gaangen an huet 1947 bei der Firma Paul Wurth S.A. als techneschen Ingenieur ugefaangen.

1944 war de Roger Diederich wärend 3 Méint am Reichsarbeitsdienst, duerno ee Mount am Kriegshilfsdienst, Ier hien vun November 1944 bis zum Ënn vum Zweete Weltkrich an der Wehrmacht zwangsrekrutéiert. war.

Vum 1. Januar 1970 bis 31. Dezember 1975 war e Buergermeeschter vun der Gemeng Conter. Spéider gouf en zum Éierebuergermeeschter ernannt.

Vun 1962 bis 1966 war hie Regionaldelegéierten a vun 1966 bis 1975 Member vum Zentralkommitee vun der Union Grand-Duc Adolphe. 
Vun 1975 bis 1977 war e Vizepresident a vun 1977 bis 1993 President vun dëser Organisatioun. Ënner sengem Virsëtz gouf virun allem d'Iddi vun der Verëffentlechung vun der UGDA-Chronik ënnerstëtzt, awer och aner kulturell Projeten huet hie gefërdert.

Hi war och de President vun der UGDA-Museksschoul vun 1984 bis 1993 an ausserdeem vun 1980 bis 1990 Member am Verwaltungsrot vun der Mutualitéitskeess vun der UGDA a vun 1990 bis 1993 där hire President.

Hie war iwwer 70 Joer Member, Museker, Comitésmember, President an Éierepresident vun der Harmonie Moutfort-Medingen.

## Éierung
Zu Conter gouf, fir un hien z'erënneren, eng Strooss no him genannt.
## Literatur
* Henri Schumacher: * Nie halbe Arbeit, nur ganze Arbeit - In dankbarer Erinnerung an Roger Diederich (1926 -2016)* am Luxemburger Wort vum 29. Abrëll 2016, S. 85
Naxi

D**'Naxi** oder **Nakhi** (纳西族) sinn e Vollek am Südweste vun der Volleksrepublik China. Et sinn dat eng 300.000 Leit, déi an de südëstlechen Ausleefer vum Himalaya, am Weste vun de Provënze Yunnan a Sichuan liewen. Den Zentrum vun der Naxi-Kultur ass d'Stad Lijiang, där hir Alstad vun der UNESCO als Weltkulturierwen deklaréiert gouf.

D'Naxi sinn eng vun de 56 offiziell unerkannten ethnesche Minoritéiten a China.

Am Weste goufe si iwwer den US-amerikanesche Botaniker Joseph Rock an de russesche Reesenden an Auteur Peter Goullart (*Forgotten Kingdom *) bekannt, déi um Ufank vum 20. Joerhonnert zu Lijiang gelieft hunn an do ronderëm gereest sinn. De Rock huet ë.&nbsp;a. Fotoe vun do am *[[National Geographic]]* publizéiert.
Das Geheimnis der schwarzen Witwe

** Das Geheimnis der schwarzen Witwe** ass en däitsch-spuenesche Kriminalfilm vum Franz Josef Gottlieb aus dem Joer 1963 nom Roman mam selwechten Numm vum Louis Weinert-Wilton.

## Ëm wat geet et am Film?
Eng Verbriecherband ermuert Leit op Bestellung a leet bei jiddwer Doudegen eng kleng wäiss gliese Spann. En Inspekter vu Scottland Yard versicht déi Schëlleg ze fannen…

## Um Spaweck
* De Film op Filmportal.de
Elisha Cuthbert

**Elisha Cuthbert**, gebuer als *Elisha Ann Cuthbert* den 30. November 1982 zu Calgary am Alberta, ass eng kanadesch Schauspillerin.

## Filmographie (Auswiel)
### Kino
* 1997: *[[Dancing on the Moon]]*
* 1998: *[[Nico the Unicorn]]*
* 1999: *[[Time at the Top]]*
* 2000: *[[Believe]]*
* 2003: *[[Love Actually]]*
* 2005: *[[House of Wax]]*
* 2005: *[[The Quiet]]*
* 2007: *[[He Was a Quiet Man]]*
* 2009: *[[The Six Wives of Henry Lefay]]*

### TV
* 1999-2000: *Are You Afraid of the Dark? * - (TV-Serie) (23 Episoden)
* 2001-2010: *[[24 (TV-Serie)|24]]* - (TV-Serie) - (79 Episoden)
* 2011-2013: *Happy Endings* - (TV-Serie) - (57 Episoden!
* 2015: *One Big Happy* - (TV-Serie) - (6 Episoden)

## Um Spaweck
Pyramid vum Kukulcán

D**'Pyramid vum Kukulcán** (*Kukulcán* ass d'Maya-Wuert fir Quetzalcoatl) ass eng Tempelpyramid, déi an der Ruinestad Chichén Itzá am Norde vun der Hallefinsel Yucatán a Mexiko steet. Op Spuenesch gëtt se dacks **El Castillo** ("d'Buerg", "d'Festung") genannt.

D'Pyramid ass 30&nbsp;m héich, an op der Basis ass eng Säit 55&nbsp;m laang. Si besteet aus 9 "Stäck".

Bannen am Tempelgebai ass e klenge quadratesche Raum, an deen een duerch eng breet Entrée mat zwou Sailen an der Form vu Schlaangen erakënnt.

Dat bannescht Gebai an der Pyramid ass méi al, déi méi nei gouf driwwergebaut.

Hiren Alter gëtt op iwwer dausend Joer geschat; se gouf tëscht 660 an 1050 gebaut.

Zweemol am Joer kann ee wärend der Equinoxe (20./21. Mäerz an 22./23. September), op der Nordsäit vum Gebai den natierleche Spektakel vun der "Schlaang mat Plommen" observéieren: De Schiet vun de Säite vun der Pyramid fält dann op d'Säitemauer vun der Trap, sou datt et ausgesäit wéi wann do eng Schlaang erofkrauche géif.

Haut däerf een net méi op d'Pyramid klammen oder an de fréieren Tempel eragoen. Si ass zënter 1988, wéi och de Rescht vun Chichén Itza, op der Unesco-Lëscht vun de Kultur-Weltierwen agedroen.

## Um Spaweck
Viaduc vu Cize-Bolozon

De **Viaduc vu Cize-Bolozon** ass eng Eisebunns- a Stroossebréck am Departement Ain, déi iwwer de Floss Ain ewech, Bolozon mat Corveissiat verbënnt (Cize ass e bësse weider südlech).

E läit tëscht de Kilometerpunkte 24,634 a 24,903 vun der Eisebunnsstreck Bourg-en-Bresse - Bellegarde och nach *Ligne du Haut-Bugey* genannt. En huet zwéin Niveauen: deen ënneschten ass fir den Autoverkéier an deen ieweschte fir d'Zich. De Viaduc ass 273 m laang a besteet aus 11 Béi op zwéin Niveauen, déi maximal 73 m héich sinn.

D'Compagnie des Dombes et du Sud-Est huet de Viaduc 1872 no Pläng vum Jean-François Blassel baue gelooss; e gouf 1875 a Betrib geholl. Am Zweete Weltkrich den 12. Juli 1944 gouf e vun der *[[Franséisch Resistenz|Résistance]]* gesprengt an 1945-1946 nees wéi virdrun opgeriicht. 1950 sinn nees Zich driwwer gefuer.

Tëscht 2007 an 2010 gouf d'Bréck renovéiert an d'Streck elektrifizéiert, fir d'TGV-Verbindung Paräis - Genf iwwer d'Linn du Haut-Bugey driwwer kënnen ze féieren.

## Um Spaweck

* De Viaduc op structurae.de
Ain (Floss)

Den **Ain** ass e Floss a Frankräich, deen an de Regioune Bourgogne-Franche-Comté an Auvergne-Rhône-Alpes queesch duerch d'Departementer Jura an Ain leeft, deem en den Numm ginn huet.

## Geographie
Den Ain entspréngt an enger Karstquell am franséische Jura, op der Gemengegrenz vu Conte an Nozeroy, op enger Héicht vun ca. 680&nbsp;m. Jee nodeem kënnen do bis zu 60.000&nbsp;l/s erauslafen (z.&nbsp;B. no engem staarke Schluet oder wann de Schnéi schmëlzt, et kann awer och sinn, datt guer näischt erauskënnt.

Den Ain leeft a südsüdwestlecher Richtung, an engem déif ageschniddenen Dall vum Jura, an hëlt eng jett Baachen a Flëss sop. Bei Syam gëtt en abrupt a Richtung Nordwest deviéiert a leeft dann, hanner Champagnole an en Héichdall vun enger 20 Kilometer Längt nees a seng ursprénglech Richtung, andeems e Meandere mécht. Südwestlech vu Poncin leeft den Ain aus senger Schlucht eraus, weider duerch en hiwwelegen Terrain a Richtung Rhône. An dee leeft en da vu riets, no enger Gesamtstreck vun 190&nbsp;km, um Territoire vun der Gemeng Saint-Maurice-de-Gourdans (ca. 40&nbsp;km viru Lyon).

Op sengem Laf gëtt den Ain 15-mol gestaut, primär fir Energie ze produzéieren, ma och, fir de Laf ze regléieren. D'Talspär vu Vouglans ass eng vun de gréissten dovun.

## Nieweflëss

* la Serpentine
* Bief de la Fraite
* Ruisseau de Combe Sandon
* Bief de Froide Fontaine
* Bief des cornes
* Bief des grands chaux
* Bief cent Tours
* Bief de la Creuse
* Bief de Provelle
* Bief de Rougemont
* Bief de Paillasson
* Bief de Coquenelle
* Bief de sous le Crêt
* Bief de Fosse
* Bief du Moulin
* Bief Martin
* Bief de l'Œuf
* le Dudon
* Ruisseau du Buronnet
* la Cimante
* la Lantenne
* la Grave
* la Balme
* le Veyron
* le Toison
* l'Angillon
* le Hérisson
* le Drouvenant
* la Bienne
* l'Oignin
* l'Albarine
* la Valouse
* le Suran.
* la Saine.
* le Riez 

## Uertschafte laanscht de Floss

* Sirod
* Syam
* Champagnole
* Crotenay
* Pont-de-Poitte
* Moirans-en-Montagne
* Thoirette
* Poncin
* Neuville-sur-Ain
* Pont-d'Ain
* Priay
* Châtillon-la-Palud
* Chazey-sur-Ain
* Saint-Jean-de-Niost
* Saint-Maurice-de-Gourdans

## Biller

Source de l'Ain.JPG|D'Source de l'Ain (bei Héichwaasser)
Source de l'Ain01 2015-07-11.jpg|D'Source de l'Ain (ouni Waasser)
Ain source.jpg|Quell vum Ain
Ain (rivière).JPG|Eng 100&nbsp;m no der Quell
SNCF TGV Duplex Viaduc de Cize - Bolozon.jpg|En TGV Duplex um Viaduc vu Cize-Bolozon iwwert dem Ain
Lac de Coiselet1.jpg|De Lac de Coiselet, e Stauséi


## Um Spaweck
Pierre Hamer (Politiker)

De **Pierre Joseph Hamer**, gebuer de 25. Mee 1885 zu Péiteng, an och do gestuerwen de 27. Mäerz 1944, war e lëtzebuergesche Hôtelier a Politiker.

Hie krut de 26. Dezember 1934 seng Nominatioun als Buergermeeschter vun der Gemeng Péiteng an ass dat bis 1941 bliwwen.

1928 gouf hien Deputéierte vun der Aarbechterpartei an der Chamber , a gouf duer bei de partielle Chamberwale vum 3. Juni 1934 erëmgewielt.

## Literatur
*Bodry, A. & B. Fayot, 2016. *120 Jor sozialistesch Deputéiert an der Lëtzebuerger Chamber (1896 - 2016) : dictionnaire biographique des députés socialistes à la Chambre des députés. * Luxembourg, La mémoire socialiste, 329 p. (Pierre Hamer: S. 94).
Jean-Pierre Mockel

De **Jean-Pierre Mockel**, gebuer den 22. Februar 1884, a gestuerwen den 30. September 1942 zu Klengbetten , war e lëtzebuergeschen Eisebunner a Politiker vun der Aarbechterpartei.

Hie war Member vum Schäfferot vun der Gemeng Stengefort a vun 1931 bis 1940 Deputéierten an der Chamber.
Charles Peffer

De **Charles Peffer**, gebuer de 27. November 1881 zu Gilsdref, an do gestuerwen de 6. Juni 1958, war e lëtzebuergesche Steemetzer, Handelsvertrieder a Politiker.

Hie gouf bei de partielle Chamberwale vum 6. Juni 1937 als Deputéierten am Walbezierk Norden fir d'Rietspartei an d'Chamber gewielt.

Den Deputéierte Charles Peffer gouf den 1. Juli 1943 vun den Däitschen op Schlauphof deportéiert.

Nodeems hien 1945 Member vun der Assemblée consultative war, gouf hie bei de Chamberwale vum 21. Oktober 1945 als Deputéierte fir de Groupement patriotique et démocratique an d'Chamber gewielt.

## Gielchen
*
Le Samyn 2016

Déi **48. Editioun vum [[Le Samyn|Samyn]]** gouf den 2. Mäerz 2016 gefuer a stoung um Kalenner vun der UCI Europe Tour 2016 an der Kategorie 1.1. Se zielt och zu der belscher Coupe vum Vëlossport op der Strooss 2016.

## Generalklassement

## Um Spaweck
*
Circuit international d'Alger 2016

Déi **6. Editioun vum [[Circuit international d'Alger]]** gouf de 4. Mäerz 2016 gefuer a stoung um Kalenner vun der UCI Africa Tour 2016 an der Kategorie 1.2.

## Generalklassement

## Um Spaweck
*  Generalklassement op der Websäit vun nso-algerie.com
*
Jesús Alberto Rubio

De **Jesús Alberto Rubio Arribas**, gebuer zu Tomelloso de 25. Januar 1992, ass e spuenesche professionnelle Vëlossportler an der Ekipp Al Nasr-Dubai.

## Palmarès
### [[2014]]
* Gewënner vun enger Etapp an der Volta a Lleó
### [[2015]]
* 1. am Memorial Manuel Sanroma
### [[2016]]
* 1. am Memorial Manuel Sanroma
* 1. am Circuit international d'Alger 2016
Gent-Wevelgem 2010

Déi **72. Editioun vu [[Gent-Wevelgem]]** gouf den 28. Mäerz 2010 gefuer a stoung um Kalenner vun der UCI. Den Éisträicher Bernhard Eisel vun der Ekipp HTC-Columbia konnt sech am Schlusssprint duerchsetzen.

#### Koppe mat Pavee

* Scherpenberg km 105
* Mont de Cats km 125
* Berthen km 127
* Mont Noir km 132
* Baneberg km 135
* Rode berg km 136
* Monteberg km 141
* Kemmelberg km 143
* Scherpenberg km 149
* Mont de Cats km 167
* Berthen km 169
* Mont Noir km 173
* Baneberg km 176
* Rode berg km 177
* Monteberg km 183
* Kemmelberg km 184

## Generalklassement

## Um Spaweck
*    Offiziell Websäit vun der Course
Gent-Wevelgem 2011

Déi **73. Editioun vu [[Gent-Wevelgem]]** gouf de 27. Mäerz 2011 gefuer. Et war déi 6. Kompetitioun vun der UCI World Tour 2011. D'Course gouf am Sprint vum Belsch Tom Boonen gewonnen, virum Italieener Daniele Bennati an dem Amerikaner Tyler Farrar.

## Koppe mat Pavee
Déi aacht wichtegst Stéiss déi zweemol gefuer goufen:

## Generalklassement

## Um Spaweck
*    Offiziell Websäit vun der Course
*  Starterlëscht
*  Resultat bei Eurosport
Gent-Wevelgem 2012

Déi **74. Editioun vu [[Gent-Wevelgem]]** gouf de 25. Mäerz 2012 gefuer.

Et war déi 7. Kompetitioun vum UCI World Tour 2012. De Gewënner war de Belsch Tom Boonen dee schonn d'Editioun vun 2011 gewonnen hat an zwéin Deeg virdrun de Grand Prix E3 zu Harelbeke. Hie war am Sprint virum Slowak Peter Sagan an dem Dän Matti Breschel.
## Generalklassement

## Lëscht vun de Coureuren
* Komplett Starterlëscht

## Um Spaweck
*    Offitiell Websäit
*  Résultater
*   UCI WorldTour
Kasselberg

De **Kasselberg** (fr: *Mont Cassel*) ass en Zeiebierg am Franséische Westhoek, am Departement Nord. D'Kopp ass mat 176 Meter déi héchst am Westhoek. Op der Kopp läit d'Stad Cassel.

De Kasselberg gehéiert zum zentralen Hiwwelkamp am Heuvelland, zesumme mat den anere Koppen Watenberg, Wouwenberg, Katsberg, Boeschepeberg, Kokereelberg, Zwarteberg, Vidaigneberg, Baneberg, Rodeberg, Sulferberg, Goeberg, Scherpenberg, Monteberg, Kemmelberg a Letteberg. Südlech vum Hiwwelkamp läit den Dall vun der Leie an am Norden dee vun der Yser.

Am Éischte Weltkrich hat de Maréchal Foch do säin Haaptquartier tëscht 1914 a 1915. Vun do aus huet e seng Truppen an der éischter Schluecht vun Ieper an an der Schluecht op der Yser kommandéiert.

## D'Kopp am Vëlossport
De Stouss fir op d'Kopp ass eng Paweesstreck déi zanter 1957 an der Classique Gent-Wevelgem gefuer gëtt. 1957 gouf en zweemol gefuer, 1993 dräimol an 1994 an 1955 souguer véiermol. Zanter 2012 gëtt en zweemol gefuer.

An de Quatre jours de Dunkerque steet en och alt mol um Programm.
Gent-Wevelgem 2013

Déi **75. Editioun vu [[Gent-Wevelgem]]** gouf de 24. Mäerz 2013 gefuer. Et war déi 7. Kompetitioun um Kalenner vun der UCI World Tour 2013.

Se gouf vum Slowak Peter Sagan gewonnen, dee 4&nbsp;km virun der Arrivée, enger Echappée vun 10 Mann fortgerannt ass. Déi zweet Plaz hat de Sloween Borut Božič sech virum Belsch Greg Van Avermaet ënner den Nol gerappt.

Et war déi éischt Victoire vum Sagan an enger Classique an e krut anengems domat déi éischt Plaz am UCI World Tour.

An der Course goufen 9 Koppe gefuer:
SS Jonathan Holt

D**'SS Jonathan Holt** war e bewaffente Frachtdampfer vun der brittescher Reederei Holt John & Co - Guinea Gulf Line deen de 24. Februar 1941 vum däitschen U-Boot U-97 torpedéiert gouf a puer Stonnen duerno ënnergaangen ass.

D'Schëff war den 19. Februar 1941 (jee no Quell och eventuell den 20.) zu Liverpool ausgelaf a war zesumme mat 24 anere Frachter am *[[Convoy OB-289]]* op der *Convoy route OB* (OB steet fir *O*ut of *B*ritain iwwer d'Nordamerikastreck) wéi d'Schëffer vum U-97 ugegraff goufen.

Um 02:12 Auer de 24. Februar huet d'U97 zwéin Torpedoen op de Convoi gefeiert an huet gemellt dat ee Schëff versenkt gouf. Tatsächlech waren awer SS Mansepool an d'Jonathan Holt getraff ginn an ënnergaangen.

De Kapitän, 38 Membere vum Equipage, zwéin Tireuren an zéng Passagéier (dorënner 4 SOE-Aagenten) hunn dobäi d'Liewe verluer. Zwéi Besatzungsmemberen an ee Passagéier goufe vun der HMS Petunia (K 79) aus dem Waasser gefëscht an zu Stornoway u Land gesat. Zwéin aner Besatzungsmembere an ee Passagéier ware vum Rettungsschëff *Copeland* gerett ginn an zu Greenock u Land gesat ginn.

Ënner den Affer waren de Joseph Hackin a seng Fra Ria zwéi franséisch Archeologen an Offizéier am Déngscht vun der France libre, souwéi de brittesche Schrëftsteller Robert Byron. 
## Um Spaweck
Convoy OB-289

De **Convoy OB 289** war e Schëffsverband vu 25 deelweis bewaffenten Handelsschëffer déi den 20. Februar 1941 op der *Convoy route OB* den Hafe vu Liverpool verlooss hunn an op der Héicht vun de Färöer de 24. Februar vum däitschen U-Boot U-97 mat Torpedoen attackéiert gouf. Vun de 25 Schëffer goufen der dräi versenkt (16.761 BRT) an eent schwéier beschiedegt (9.718 BRT)

## Versenkt oder beschiedegt Schëffer

## Um Spaweck
*Ships hit from convoy OB-289
Htin Kyaw

Den **Htin Kyaw**, gebuer den 20. Juli 1946 zu Kungyangon, ass e myanmaresche Schrëftsteller a Politiker vum Vollek vun de Mon.

De 15. Mäerz 2016 gouf hie vum myanmaresche Parlament als Nofollger vum Thein Sein zum Staatspresident vu Myanmar (Birma) gewielt. Domat ass hien no iwwer 50 Joer Militärherrschaft déi éischt zivil Persoun an deem Amt. Hien ass Member vun der Partei National Liga fir Demokratie (NLD) vun der Aung San Suu Kyi.

Säi Papp, de Min Thu Wun (1909-2004), war en Dichter, Schrëftsteller, Geléierten an Deputéierten.

Hien huet Ekonomie um Yangon Institute of Economics studiéiert, an dono Computerwëssenschaften zu London a Rangun.

Vun 1970 bis 1992 gouf hie Coursen an huet am Wirtschaftsministère geschafft. Wéinst sengem politeschen Engagement an der Oppositioun huet hie missen domat ophalen, a gouf fir seng Ënnerstëtzung vun der Aung San Suu Kyi ënner Hausarrest gestallt an e puer Méint an de Prisong gespaart.

Zënter 2012 ass hien an der Direktioun vun der Daw Khin Kyi Foundation, déi sech fir besser Liewenskonditioune vun der myanmarescher Bevëlkerung engagéiert.

Den Htin Kyaw ass zënter 1973 mat der Su Su Lwin (* 1946) bestuet, déi och Politikerin an Deputéiert ass. Säi Schwéierpapp U Lwin (1924-2011) war ee vun de Grënner vun der Nationaler Liga fir Demokratie.

## Um Spaweck
Lothar Späth

De **Lothar Späth**, gebuer de 16. November 1937 zu Sigmaringen, a gestuerwen den 18. Mäerz 2016, war en däitsche Politiker (CDU) a Manager.

Vun 1978 bis 1991 war hee Ministerpresident vu Baden-Württemberg. Heen huet d'wirtschaftlech Entwécklung vum Bundesland virugedriwwen a krut fir säin ökonomeschen Erfolleg de Spëtznumm "Cleverle".

Vu Juni 1991 bis Juni 2003 huet en d'Geschäfter vun der Jenoptik gefouert.

## Um Spaweck

* Biographie beim Däitsche Bundestag
Guido Westerwelle

De **Guido Westerwelle**, gebuer de 27. Dezember 1961 zu Bad Honnef, a gestuerwen den 18. Mäerz 2016 zu Köln, war en däitsche Politiker vun der FDP.

Vun 1983 bis 1988 war en un der Spëtzt vun de Jonke Liberalen, duerno war en an der Partei vun 1994 bis 2001 Generalsekretär a vun 2001 bis 2011 President um federalen Niveau. Donieft war de Guido Westerwelle vun 2006 bis 2009 President vun der FDP-Bundestagsfraktioun an Oppositiounsleader am Däitsche Bundestag. Den Héichpunkt vu senger politescher Karriär war vun 2009 bis 2013 d'Amt als Ausseminister an der Regierung Merkel II.

Am Privaten hat en 2004 säi Coming-out als Homosexuellen, zënter dem 17. September 2010 war e mam Manager Michael Mronz gepacst.

2014 gouf bekannt, datt de Westerwelle un akuter myeloescher Leukemie erkrankt war, un där en no enger kuerzer Verbesserung gestuerwen ass.

## Um Spaweck
Roude Schéierschwanz

De **Roude Schwéierschwanz** oder **Roude Milan** (*Milvus milvus*) ass e Gräifvull aus der Famill vun den Accipitridae. D'Aart ass iwwer ganz Europa verbreet. Zu Lëtzebuerg ass se mat ronn 90 Bruttkoppele vertrueden (Stand 2015). Hien huet e breede, liicht konkave Fiederschwanz.

## Beschreiwung

## Brutt

## Kascht

## Zu Lëtzebuerg
Zu Lëtzebuerg ass de Roude Schéierschwanz iwwer d'ganzt Land verbreet, wou en tëschent Abrëll a Juli britt. Duerno verloosse se hiert Bruttgebitt fir op der ibeerescher Hallefinsel z'iwwerwanteren. Ausnamsweis sinn awer och vereenzelt Exemplaren am Wanter ze gesinn: dat si Vullen aus nordëstleche Géigende vun Europa, déi iwwer Lëtzebuerg zéien oder am Land de Wanter oder en Deel vum Wanter verbréngen

Zanter 1997 gëtt zu Lëtzebuerg d'Bruttpopulatioun vum Roude Milan systematesch ënnersicht. Dobäi gouf festgestallt, datt d'Zuel vun de Bruttterritoiren − d.&nbsp;h. Gebidder an deenen en Horst oder awer eng Bruttkoppel vum Roude Milan gesi gouf − vu 46 (1997) op 90 (2015) geklommen ass. D'Zouhuelen ass net op eng geographesch Ausbreedung zeréckzeféieren, mä op eng Verdichtung vun de Bruttgebidder déi scho virdru besat waren.

Et gëtt ugeholl, datt de Roude Milan zu Lëtzebuerg vun der intensiver Exploitatioun vun de Méiwise profitéiert, well déi Wise wéinst der Produktioun vu Silofudder dacks geméit ginn, fënnt de Roude Milan do räiche Kascht, virun allem blesséiert oder doudeg Mais, Vullen a wierbellos Déieren, dat besonnesch wärend der Zäit an där déi Jonk gefiddert ginn. Do wou d'Wisen an Akerland transforméiert ginn, hëlt d'Populatioun vu Roude Milanen of.

Gefore fir de Roude Milan si virun allem d'Pestiziden an der Landwirtschaft an d'Wandrieder fir d'Produktioun vun elektreschem Stroum. De Monitoring vum Roude Schwéierschwanz gëtt paralell zur Konstruktioun vu Wandmilleparken am Éislek realiséiert.

Am Summer 2012 gouf an der Gemeng Wëntger engem Weibchen e Sender ugehaangen, fir säi Juegdgebitt an och d'Zuchweeër ze verfollegen. Dat Weibchen huet sech bis 2015/2016 all Wanter an der selwechter Géigend op der spuenesch-portugisescher Grenz opgehalen, fir duerno a säi Bruttgebitt op Lëtzebuerg zeréckzefléien. 2015 krute fënnef aner Weibercher e Sender am Éislek ugehaangen.

## Literatur

* Lorgé, P. & E. Melchior, 2015. *Vögel Luxemburgs*. 9. Editioun erausgi vun natur&ëmwelt. Roude Schéierschwanz: S. 78.

## Kuckt och
* Lëscht vun de Vullen zu Lëtzebuerg

## Um Spaweck
Jason Bateman

Den **Jason Bateman**, gebuer de 14. Januar 1969 zu Rye, New York, ass en US-amerikanesche Schauspiller.

De Bateman huet seng Carrière mat enger Haaptroll an der Fernseeserie *[[Little House on the Prairie]]* ugefaangen, an där e vun 1981 bis 1982 d'Roll vum *James Ingalls* gespillt huet. Duerno ass e besonnesch an der Haaptroll vum *Michael Bluth* an der Sitcom *[[Arrested Development]]* opgefall, déi e vun 2003 bis 2006 gespillt huet, a fir déi en 2005 fir en Emmy als beschten Haaptacteur nominéiert gouf a souwuel e Golden Globe wéi och e Satellite Award gewonnen huet.

## Um Spaweck
Étoile de Bessèges 2015

Déi **45. Editioun vun der [[Étoile de Bessèges]]** gouf vum 4. Februar bis den 8. Februar 2015 gefuer a stoung um Kalenner vun der UCI Europe Tour 2015 an der Kategorie 2.1.

Se gouf vum Lëtzebuerger Bob Jungels gewonnen, deen och déi 5. Etapp an d'Täsch gestach hat. Hie war am General 9 Sekonne virum Fransous Tony Gallopin, Gewënner vun der 4. Etapp an 10 Sekonne virum Belsch Kris Boeckmans, Gewënner vun der 1. Etapp.

De Belsch Edward Theuns gouf éischten am Punkteklassement, de Fransous Julien Loubet krut de Biergpräis a säi Kompatriot Alexis Gougeard war de beschte jonke Coureur. Déi amerikanesch Ekipp Trek Factory Racing gewënnt d'Ekippeklassement.
## Etappen

## Generalklassement
Këppenhaff

De **Këppenhaff** (lokal: **Köppenhaff**) ass e Lieu-dit an der Gemeng Tandel.
 
## Geographesches
Den Haff läit op enger Héicht vu ronn 390 m, laanscht den CR377, dee vu Branebuerg am Bleesdall erop op d'N7 féiert.

Net wäit westlech dovun ass d'Closdellt.

## Um Spaweck
Bleesmillen

D**'Bleesmillen** ass e Lieu-dit an eng fréier Millen an der Gemeng Tandel.
 
## Geographesches
Bleesmille läit um südleche Wutz vun der Gemeng, op enger Héicht vun 193 m am Dall vun der Blees, just, ier déi op der Bleesbréck an d'Sauer leeft.

Et kënnt een dohin iwwer eng Bréck, déi vun der N17 ofgeet.

## D'Millen

Déi fréier Mille gouf a Vakanzewunnengen ëmgebaut, mat engem klenge Camping derbäi. Den 22. Januar 2021 goufen d'Gebaier vun der Millen als nationaalt Monument klasséiert.
Hennesbau

Den **Hennesbau** ass e Kulturzentrum zu Nidderfeelen, an der Gemeng Feelen.

D'Gebai ass eng fréier Loumillen, déi ëmgebaut an amenagéiert gouf.

Et gouf de 7. November 2012 op d'Lëscht vum Zousazinventaire vun de klasséierte Monumenter agedroen.

## Geschicht
De Gierwer Jean-Henri Elsen vun Nidderfeelen krut 1827 d'Autorisatioun, e Gebai bei der Feelbaach opzeriichten, fir dodran eng Loumillen, eng Uelegmillen an eng Seeërei ze bedreiwen, déi vun der Baach ugedriwwe ginn. D'Gebai gouf gebaut, mä hat net deen erwënschte Succès. Den Elsen ass och fréi, 1836, gestuerwen.

1851 huet de Jean-Pierre Berns, aus dem Haus *An Hennes* zu Niddefeelen, d'Gebai kaaft. Zënterhir huet et den Numm "Hennesbau". Et gouf haaptsächlech gebraucht, fir d'Lou dran ze späicheren, niewelaanscht war et och e Schapp fir Ween a landwirtschaftlech Apparater. D'Kellere goufen als Seeërei benotzt, dono ëmmer méi als Ställ.

No 1945 war et just nach als Scheier a Betrib.

1979 huet d'Gemeng d'Gebai opkaaft an an e Kulturzentrum ëmgebaut.

Nieft engem grousse Sall ass och e Café-Restaurant (mat Kichen) dran. 2008/2009 gouf d'Infrastruktur moderniséiert an e gliesene Panoramalift laanscht d'Gebai gebaut, fir op den ieweschte Stack ze kommen.

## Kuckt och
*Lëscht vun den nationale Monumenter an der Gemeng Feelen

## Um Spaweck

* Hennesbau op feulen.lu.
Renate Holm

D**'Renate Holm**, gebuer als * Renate Franke* den 10. August 1931 zu Berlin, a gestuerwen den 21. Abrëll 2022 zu Wien, war eng däitsch Operesängerin a Schauspillerin.

Si war vun 1964 bis 1991 Member vum Ensembel vun der Wiener Staatsoper.

## Filmographie
* 1953: *[[Schlagerparade]]* - Regie: Erik Ode. - Haaptacteuren: Germaine Damar, Walter Giller
* 1954: *[[Die große Starparade]]* - Regie: Paul Martin - Haaptacteuren: Adrian Hoven, Gunther Philipp
* 1954: *[[Fräulein vom Amt]]* - Regie: Carl-Heinz Schroth - Haaptacteuren: Georg Thomalla, Harry Meyen
* 1955: *[[Wunschkonzert]]* - Regie: Erik Ode - Haaptacteuren: Paul Dahlke, Germaine Damar
* 1956: *[[Wo die Lerche singt]]* - Regie: Hans Wolff - Haaptacteuren: Doris Kirchner, Theo Lingen
* 1957: *[[Schön ist die Welt (Film)|Schön ist die Welt]]* - Regie: Géza von Bolváry - Haaptacteuren: Rudolf Schock, Mady Rahl
* 1957: *[[Kein Auskommen mit dem Einkommen!]]* - Regie: Herbert B. Fredersdorf - Haaptacteuren: Heinz Drache, Günther Lüders
* 1957: *[[Der Graf von Luxemburg (Film 1957)|Der Graf von Luxemburg]]* - Regie: Werner Jacobs - Haaptacteuren: Gerhard Riedmann, Germaine Damar
* 1958: *[[Liebe, Mädchen und Soldaten]]* - Regie: Franz Antel - Haaptacteuren: Willy Hagara, Walter Müller
* 1960: *[[Marina]]* - Regie: Paul Martin - Haaptacteuren: Giorgia Moll, Rudolf Platte
* 1961: *[[Der Bauer als Millionär]]* - Regie: Alfred Stöger - Haaptacteuren: Käthe Gold, Christiane Hörbiger

## Um Spaweck
Nicolas de Cassal

Den **Nicolas Fortuné ''Auguste'' de Cassal**, gebuer den 11. Juni 1798 zu Miersch a gestuerwen den 1. Mee 1860 zu Uccle - Ukkel, war e lëtzebuergeschen Adlegen.

Hie war de Jong vum Barong Ignace-Antoine de Cassal, engem Affekot, an der Marie-Elisabeth de Mathieu.

De 5. Mäerz 1816 krut hien de lëtzebuergesche Barongstitel.

Hie blouf Jonggesell a mat him ass d'Famill de Cassal ausgestuerwen.

## Literatur
* E. Wittert van Hoogland: *De Nederlandsche adel*, Den Haag, 1913.
* Oscar Coomans de Brachène: *État présent de la noblesse belge*, Annuaire 1986, Brussel, 1986.
Ignace-Antoine de Cassal

Den **Ignace-Antoine de Cassal** Barong vu Cassal a vu Bomal, war e Barong deen zu Lëtzebuerg gelieft an als Affekot geschafft huet.

Hie war mat der Marie-Elisabeth de Mathieu bestuet.

1784 huet hien d'Fëschbecher Schlass mat senge Lännereien, dorënner enger Schmelz, geierft. 1803 gouf d'Schlass verkaaft, warscheinlech nodeems e gestuerwe war an den neie Proprietär war de Charles Collart an dunn 1936 den Industriellen Auguste Garnier. No deem senger Faillite koum et dunn 1850 an de Besëtz vum Wëllem III.

Den de Cassal hat och eng Rëtsch *Biens nationaux* opkaaft, dorënner 1798 d'Schlass Meesebuerg, dat virdrun der Famill de Custine de Wiltz gehéiert huet. Den 30. Januar 1843 hu seng Kanner et dem Jean-François Reuter de Heddesdorf vum Weiderterhaff verkaaft deen et dem Herzog vun Aremberg spéider weiderverkaaft huet.

Den Nicolas de Cassal war säi Jong, a leschte Member vun der Famill de Cassal.

## Kuckt och
*Maison de Cassal
Gassendi (Moundkrater)

De **Gassendi** ass e grousse Moundkrater am südwestleche Quadrant vum Äerdmound. D'Ramplisfläch huet en Duerchmiesser vu ronn 110&nbsp;km an ass duerch vill Hiwwel a Moundrille souwéi e puer héich Zentralbierger charakteriséiert. Hie läit um Westrand vum liicht gewelltene Mare Nubium an direkt nërdlech vum Mare Humorum.

De Kraterrand ass staark erodéiert]] an am Norde duerch de jonke Krater **Gassendi A** ënnerbrach. De Gassendi a seng Zentralbierger sinn am sträifende Liicht – ongeféier 3 Deeg no der Hallefmoundphas – ze gesinn. E villfältegen Objet, dee scho mat engem klengen Teleskop (Véier- bis Aachtzöller) ze fannen ass.

* Selenographesch Koordinaten vun der Kratermëtt: 17° 36' Süd ,40° 06' West
* genannt nom franséischen Naturwëssenschaftler a Mathematiker Pierre Gassendi (1592–1655).

## [[Niewekrater]]en

## Um Spaweck

*  SkyTrip.de: Gassendi
* Gassendi's Fractures, LROC
* Moundkaart Nr 93: De Krater Gassendi läit uewen an der Mëtt
Pierce Brosnan

Den **Pierce Brendan Brosnan**, gebuer de 16. Mee 1953 zu Drogheda an Irland ass en iresche Schauspiller.

## Seng James-Bond-Filmographie
* 1995: GoldenEye - Regie: Martin Campbell - Haaptacteuren: Sean Bean, Izabella Scorupco
* 1997: Tomorrow Never Dies - Regie: Roger Spottiswoode - Haaptacteuren: Michelle Yeoh, Jonathan Pryce
* 1999: The World Is Not Enough - Regie: Michael Apted - Haaptacteuren: Denise Richards, Sophie Marceau
* 2002: Die Another Day - Regie: Lee Tamahori - Haaptacteuren: Halle Berry, Rosamund Pike

## Um Spaweck
Rita Gam

D**'Rita Gam**, gebuer den 2. Abrëll 1927 zu Pittsburgh a Pennsylvania, a gestuerwen den 22. Mäerz 2016 zu Los Angeles, war eng US-amerikanesch Schauspillerin.

D'Rita Gam war an iwwer 50 Kinos- an TV-Filmer ze gesinn. Si huet a Filmer vu sou bekannte Regisseure wéi Douglas Sirk, Nicholas Ray, Henry Hathaway an Otto Preminger matgespillt.
## Filmographie
### Kino
* 1952: *[[The Thief]]* - Regie: Russell Rouse - Haaptacteuren: Ray Milland
* 1953: *[[Saadia]]* - Regie: Albert Lewin - Haaptacteuren: Cornel Wilde, Mel Ferrer
* 1953: *[[Night People]]* - Regie: Nunnally Johnson - Haaptacteuren: Gregory Peck, Broderick Crawford
* 1954: *[[Sign of the Pagan]]* - Regie: Douglas Sirk - Haaptacteuren: Jeff Chandler, Jack Palance
* 1955: *[[Magic Fire]]* - Regie: William Dieterle - Haaptacteuren: Yvonne De Carlo, Carlos Thompson
* 1956: *[[Mohawk (Film 1956)|Mohawk]]* - Regie: Kurt Neumann - Haaptacteuren: Scott Brady, Neville Brand 
* 1958: *[[Sierra Baron]]* - Regie: James B. Clark - Haaptacteuren: Brian Keith, Mala Powers
* 1959: *[[Costa Azzurra]]* - Regie: Vittorio Sala - Haaptacteuren: Alberto Sordi, Elsa Martinelli
* 1959: *[[Annibale]]* - Regie: Carlo Ludovico Bragaglia, Edgar G. Ulmer - Haaptacteuren: Victor Mature, Gabriele Ferzetti
* 1960: *[[King of Kings]]* - Regie: Nicholas Ray - Haaptacteuren: Jeffrey Hunter, Viveca Lindfors
* 1962: *[[No Exit]]* - Regie: Tad Danielewski - Haaptacteuren: Viveca Lindfors, Morgan Sterne
* 1970: *[[Klute]]* - Regie: Alan J. Pakula - Haaptacteuren: Jane Fonda, Donald Sutherland
* 1971: *[[Shoot Out]]* - Regie: Henry Hathaway - Haaptacteuren: Gregory Peck, Jeff Corey
* 1971: *[[Such Good Friends]]* - Regie: Otto Preminger - Haaptacteuren: Dyan Cannon, Jennifer O'Neill
* 1974: *[[The Gardener]]* - Regie: Jim Kay - Haaptacteuren: Katharine Houghton, Joe Dallesandro
* 1974: *[[Law and Disorder]]* - Regie: Ivan Passer - Haaptacteuren: Carroll O'Connor, Ernest Borgnine
* 1987: *[[Distortions]]* - Regie: Armand Mastroianni - Haaptacteuren: Olivia Hussey, Piper Laurie
* 1989: *[[Midnight]]* - Regie: Norman Thaddeus Vane - Haaptacteuren: Lynn Redgrave, Tony Curtis
* 1970: *[[Rowing Through]]* - Regie: Masato Harada - Haaptacteuren: Ferguson, Helen Shaver

### TV (Auswiel)
* 1951: *Lights Out* - (TV-Serie) - (1 Episod)
* 1951: *Danger* - (TV-Serie) - (2 Episoden)
* 1952: *The Adventures of Fu Manchu: The Zayat Kiss* - Regie: William Cameron Menzies - Haaptacteuren: John Carradine, Cedric Hardwicke
* 1956: *Studio One* - (TV-Serie) - (1 Episod)
* 1974: *Mannix* - (TV-Serie) - (2 Episoden)
* 1975: *Matt Helm* - (TV-Serie) - (1 Episod)
* 1983: *Romance Theatre* - (TV-Serie) - (5 Episoden)
* 1983: *Tucker's Witch* - (TV-Serie) - (1 Episod)
## Um Spaweck
Bunsen (Moundkrater)

De **Bunsen** ass en Aschlagkrater um nordwestleche Rand vun der viischter Äerdmoundsäit westlech vum Oceanus Procellarum.
Am Südoste läit de Krater Lavoisier an am Weste läit de Moundkrater von Braun. De Rampli vum Bunsen ass staark erodéiert.
Am Zentrum vum Bunsen si Brochstrukture vun engem Floor-fractured crater.

## [[Niewekrater]]en

De Krater gouf 1964 vun der IAU offiziell nom däitsche Cheemiker Robert Wilhelm Bunsen genannt.

## Um Spaweck

* Moundkaart Nr. 22: De Bunsen läit lénks an der Mëtt
Joe Hahn

De **Joseph "Joe" Hahn**, gebuer de 15. Mäerz 1977 zu Dallas, Texas, opgewuess zu Glendale a Kalifornien, ass den DJ vun der kalifornescher Band Linkin Park.

## Um Spaweck
Brad Delson

De **Bradford „Brad“ Phillip Delson **, gebuer den 1. Dezember 1977 zu Agoura Hills a Kalifornien, ass de Gittarist vun der kalifornescher Band Linkin Park. 

## Um Spaweck
Dave Farrell

Den **David "Dave" Michael Farrell** aka **Phoenix**, gebuer den 8. Februar 1977 zu Plymouth am Massachusetts, opgewuess zu Mission Viejo a Kalifornien, ass de Bassist vun der kalifornescher Band Linkin Park. 

## Um Spaweck
Itchy Poopzkid

**Itchy Poopzkid** ass eng däitsch Punkrock-Band, déi 2001 zu Eislingen/Fils gegrënnt gouf. D'Band besteet aus dem Sebastian "Sibbi" Hafner (Gesang, Gittar, Bass), Daniel Friedl aka "Panzer" (Gesang, Bass, Gittar) a Maximilian "Max" Zimmer (Perkussioun).

Si hu sechs Studiosalbume verëffentlecht an hu méi wéi 800 Concerten uechter Europa gespillt.

2015 hu si d'Buch *How To Survive As A Rockband - Der Ultimative Ratgeber einer trendresistenten Non-Hit-Wonder Band* publizéiert.

## Discographie

### EPen

* 2001: *Two Thumbs Down (Demo)*
* 2003: *... Having a Time!*

### Live Album
*2004: *Fuck-Ups ... Live!*

### Studiosalbumen

*2005: *Heart To Believe*
*2007: *Time To Ignite*
*2009: *Dead Serious*
*2011: *Lights Out London*
*2013: *Ports & Chords*
*2015: *Six*

### Singelen

*2005: *Say No*
*2007: *Silence Is Killing Me*
*2007: *And I'll Walk Away*
*2007: *You Don't Bring Me Down*
*2009: *The Living*
*2009: *Pretty Me*
*2009: *The Lottery*
*2011: *Why Still Bother*
*2011: *Down Down Down*
*2011: *It's Tricky* (Run DMC Cover)
*2012: *We Say So*
*2013: *I Believe*
*2013: *The Pirate Song* (feat. Guido (Donots))
*2013: *Tonight*
*2014: *Out There*
*2015: *Dancing In The Sun*
*2015: *Kings & Queens*